– Выходзіць, вы ворагамі між сабою сталі? – Я вырашыў пагаварыць пра гэта не дзеля таго, каб выкрыць Міхалка ці злавіць яго на нечым, а распавесці пра ідэю, бо гэта галоўнае. Пра ідэю, якая людзей аб’яднала і што з ёю стала цяпер. Сакрэт папулярнасці “Ляпіса” быў не толькі ў таленавітым, разумным і абаяльным чалавеку, але і ў тым, што мы ўсе працавалі на адну ідэю і ўмелі дамаўляцца доўгі час. Цяпер мы асірацелі, але варушымся, каб працягнуць гэтую ідэю. Вось Пан кажа, што не зрабіў яшчэ сваю найлепшую песню і абавязкова яе зробіць у будучыні. І дзеля гэтага я з імі.